Ciutadella de Menorca

Ciutadella de Menorca kolokvijalno samo Ciutadella (Utvrda) je grad i općina od 29,223 stanovnika na istoku Španjolske, smještena na[otoku Menorci (arhipelag Baleari) u Sredozemnom moru. Ciutadella je vijekovima bila prijestolnica Menorce, a danas je njen religijski centar i najveći grad. Geografija Ciutadella leži na zapadnoj obali otoka Menorca, smještena oko uskog zaljeva nalik na rijeku. Od Barcelone je udaljena 209 km a od Palme de Mallorca 113 km. Historija Ciutadella je izrasla za Antike kao rimska kolonija pod imenom Lamo, važnost je dobila tek 73. / 74. kad joj je car Vespazijan dodjelio status municipija. Još od ranog srednjeg vijeka Ciutadella je bila politički religijski i administrativni centar otoka, taj status zadržala je i u vijekovima maurske vladavine. Aragonski kralj Alfonso III zauzeo je Menorcu u 13. vijeku, jedna od prvih stvari koju je poduzeo u Ciutadelli, bila je pretvaranje džamije na vrhu maurske utvrde u jednobrodnu katedralu, a njenog minareta u zvonik. Sve dok Britanci nisu zauzeli Menorcu 1708. Ciutadella je bila otočka prijestolnica. Jedan od prvih poteza koji je poduzeo prvi britanski guverner - Richard Kane, bilo je preseljenje prijestolnice u Maó-Mahón, jer je on imao bolju luku za britansku mornaricu. Međutim, i nakon toga Ciutadella je nastavila biti sjedište menorske biskupije. Znamenitosti Pitoreskna stara luka Es Born pored koje se niže splet srednjovjekovnih uličica sa palačama, crkvama i utvrdama je srce historijskog centra grada. Tu se nalazi već spomenuta katedrala podignuta je gotičkom stilu početkom 14. vijeka, a od njenih 6 kapela najljepša je Animas iz 18. vijeka. Pored katedrale najveća znamenitost je Bastió de Sa Font iz 17. vijeka, jedan od pet bastiona, djelova starih bedema koji su opasivali grad, u njemu je danas smješen Gradski muzej. Sagrađen je u 17. vijeku, na mjestu srednjovjekovnog koji je izgrađen nakon oslobođenja od Maura u 13. vijeku. On je bio u ruševnom stanju nakon napada osmanske flote na grad 1558. Ciutadella kao religijski centar ima puno sakralnih objekata, od njih valja spomenuti samostan sv. Klare i klaustar crkve Socors, dio nekadašnjeg augustinskog samostana. U neposrednoj okolici ima dosta megalita čija starost dopire do 2. milenija pne. Privreda i transport Za ekonomiju grada najznačajniji je turizam. Grad je otočkim autoputom povezan sa Maó-Mahónom i njegovim aerodromom, a brodskim i trajektnim linijama sa Barcelonom i Mallorcom. Pobratimski gradovi Oristano, Italija St. Augustine, Sjedinjene Američke Države Reference Vanjske veze Ajuntament de Ciutadella de Menorca (es)(en)